Diparrohahon Pamarentanta do Parlakka ni GAFATAR
Mangihuthon pandohan ni Menteri Koordinator Bidang Politik, Hukum dan Keamanan Luhut Binsar Panjaitan, pamarenta si saonari tung marsitutu do ima paihutihut jala mamparohahon hapeahahan ni GAFATAR. Ia GAFATAR (Gerakan Fajar Nusantara) on ima organisasi massa na tarsar di ari-ari parpudi on ima tarsingot tu parmago ni piga halak jolma mago dang mulak tu jabu jala dang binoto bingkas manang bonsirna.
"Sahat tu saonari dipaihut-ihut hami dope hamajuon ni organisasi on. Alana sabotulna on nunga jongjong sian tahun 2012 naung salpu", didok amanta si Luhut.
Ditambai ibana, ia pola pe dihaporluhon pamarenta mambaen sisongoni I ma alana tarbarita da adong pigapiga halak na mago, na nidok ni torop jolma na mangihut do angka na mago tu organisasi on. On ma na apala na gabe na siparateatehonon ni pamarentanta.
Ia molo sian pangasaman ni Si Luhut on nian tar mardongan longang do. Alana sabotulna di bagasan organisasi on ndang adong nian tanda-tanda na naing mambaen haributon manang hagaoran. "Molo ta parrohahon muse, ndang na gabe mambaen hakarason dohot haributon nian," inna si Luhut manambai.
Di bagasan i, Menteri Dalam Negeri Tjahjo Kumolo mandok ai molo GAFATAR memang dang be tardaftar gabe sada organisasi resmi di Kementerian Dalam Negeri.
"Nga denggan diparroahon hami sian Dirjen Politik-ta, molo di tingkat nasional GAFATAR on ndang terdaftar," inna si Tjahjo di kantor Kemendagri.
Alai atik pe songon i, organisasi on ingkon pamagoon do jala ndang siihuthonon. Alani marhite organisasi on ma, piga-piga halak na lao mangihuthon organisasi on, gabe mago. Baru-baru on on di baritahon sahalak dokter na margoar Rica Try Handayani dohot anak na mago i ma na tanggal 30 Desember 2015 naung salpu. Rica dibaritahon mangihut tu organisasi Gafatar. Rica dohot anak na di dapot ma tanggal 11 Januari 2016 di Bandara Iskandar, Pangkalan Bun, Kotawaringin Barat, Kalteng pukkul 02.20 WIB.
Marbona sian Harian ORBIT
vec_Latn min_Latn bjn_Latn bug_Latn min_Latn ind_Latn ind_Latn min_Latn ban_Latn